**COVID-19 tájékoztató**

**AZ EGÉSZSÉGÜGYI** **VESZÉLYHELYZET IDEJÉN BETARTANDÓ ÓVINTÉZKEDÉSEK**

Szeretnénk kedves meglévő és jövőbeni Vendégeinket tájékoztatni klinikánk jelenlegi óvintézkedéseivel, működésével kapcsolatban.
Folyamatosan, fennakadás nélkül végezzük a vizsgálatokat.
Továbbra is fokozottan figyelünk pácienseink biztonságára. Eddig is mindent megtettünk annak érdekében, de a mostani helyzetben természetesen még körültekintőbben járunk el: a fertőtlenítés az eddig megszokottnál is gyakrabban történik.
A helyzetre való tekintettel a következőkben szeretnénk együttműködésüket kérni, amikor hozzánk látogatnak:
Kérjük az épületben való tartózkodás alatt végig viseljen maszkot!
Kérjük, érkezéskor fertőtlenítse a kezét a kihelyezett kézfertőtlenítővel!
Kérjük, ne fogjon kezet munkatársainkkal és kerülje az egyéb fizikai kontaktust.
Annak érdekében, hogy a várakozó páciensek között biztosítható legyen a megfelelő távolság, kérjük, hogy kísérő nélkül érkezzenek, ha esetleg ez nem lehetséges, akkor kérjük, hogy a kísérő az autóban, vagy egyéb, a klinikánkon kívüli helyen várakozzon.
Arra kérjük Önt, hogy amennyiben az elmúlt 2 két hétben lázzal, köhögéssel, torokfájással járó betegsége volt, vagy jelenleg akár enyhe tüneteket észlel magán, vagy közvetlen környezetében Covid fertőzött tartózkodott, akkor ne jöjjön el a vizsgálatra, hanem kérjen új időpontot !

Köszönjük az együttműködést, vigyázzunk magunkra és egymásra!